钦定古今图书集成/明伦汇编/氏族典/第108卷 > 《廖用贤尚友录》 > 雷孝先
## 钦定古今图书集成/明伦汇编/氏族典/第108卷 > 《廖用贤尚友录》 > 雷孝先

按《宋史雷德骧传》：“德骧孙孝先，字子思，有邻子也。举
进士，试秘书省校书郎，知天长县。以卫濯讼其内乱，
除籍配均州。后复知宛丘县，加试大理评事。契丹内
寇，真宗幸大名，孝先以部刍粮河北，擢太常寺奉礼
郎。王均反益州，随季父有终进讨，改将作监丞，累迁
尚书屯田员外郎，知兴元府。坐保任失实，降通判华”
州，徙知郓州。宰相寇准举换内园使、知贝州。会慈州
民张熙载诈称契丹谍者，部送京师，枢密院按得孝先所教状，谪泽州都监、利、号三州。改环庆路兵马钤
辖、知邠州。逾年，领昭州刺史，为益州钤辖。再迁左藏
库使，擢西上阁门使、泾原路钤辖兼知渭州。复知邠
州，徙耀州，以为领军卫大将军、昭州刺史，分司西京，
卒。子简夫。